अमेरिका सहित अन्य पश्चिमी देश मानते हैं कि ईरान अपने परमाणु कार्यक्रम की आड़ में परमाणु हथियारों का विकास कर रहा है जबकि ईरान का दावा है कि उसका कार्यक्रम शांतिपूर्ण उद्देश्यों के लिए ही है. इसी मुद्दे पर दोनों पक्षों में तनातनी बरकरार है और ईरान पर कड़ी पाबंदियां लगाई जा चुकी हैं. सोमवार को यूरोपीय संघ ने ईरान पर नए आर्थिक प्रतिबंध लगाए जिसके तहत तेल और गैस के क्षेत्र में निवेश पर पाबंदी लगा दी गई है.